**รมช.อุตฯ ร่วมเปิดงาน SUWA Area Industrial Messe 2018 มหกรรมแสดงอุปกรณ์ของญี่ปุ่น**

ประเทศญี่ปุ่น 18 ตุลาคม 2561 - นายสมชาย หาญหิรัญ รัฐมนตรีช่วยว่าการกระทรวงอุตสาหกรรม ให้เกียรติร่วมพิธีเปิดงาน SUWA Area Industrial Messe 2018 มหกรรมงานแสดงสินค้าอุปกรณ์อุตสาหกรรม อิเล็กทรอนิกส์ เครื่องจักรกลฯ ที่มีความแม่นยำสูง ในการนี้ นายกอบชัย สังสิทธิสวัสดิ์ อธิบดีกรมส่งเสริมอุตสาหกรรม และผู้บริหารกระทรวงอุตสาหกรรม เข้าร่วมงานด้วย ณ Suwa Lake Event Hall จังหวัดนางาโนะ ประเทศญี่ปุ่น

งาน SUWA Area Industrial Messe 2018 เป็นการงานแสดงสินค้าอุตสาหกรรมจากทั่วประเทศ จัดขึ้นเป็นประจำ ณ เมืองสุวะ จังหวัดนางาโนะ ภายในงานมีการจัดแสดงผลงานต่างๆ อาทิ ผลิตภัณฑ์เครื่องจักรและโลหะ เครื่องตัด พลาสติก อิเล็กทรอนิกส์และชิ้นส่วน อุปกรณ์กำหนดตำแหน่งการทำงานของชิ้นงาน อุปกรณ์แม่พิมพ์และการขึ้นรูป อุปกรณ์ประกอบแว่นตา รวมทั้งการเผยแพร่องค์ความรู้ที่เป็นประโยชน์จากสถาบันการศึกษา และงานวิจัยและพัฒนา เป็นต้น สำหรับเมืองสุวะ นับเป็นเมืองที่มีความโดดเด่นในด้านการผลิตผลิตภัณฑ์แบบ “Mono Tsukuri” แม้ว่าจะเป็นเพียงการผลิตชิ้นส่วนเล็กๆ แต่ก็มีส่วนสำคัญในการสร้างนวัตกรรมใหม่ของประเทศญี่ปุ่นเป็นอย่างยิ่ง### PR.DIP (กลุ่มประชาสัมพันธ์ สำนักงานเลขานุการกรม กรมส่งเสริมอุตสาหกรรม) รายงาน / ภาพข่าว